দ্য শাইনিং (উপন্যাস)
দ্য শাইনিং আমেরিকান লেখক স্টিফেন কিঙের একটি ভৌতিক উপন্যাস। ১৯৭৭ সালে প্রকাশিত এ বই কিঙের তৃতীয় প্রকাশিত ও প্রথম হার্ডব্যাক বেস্ট সেলার বই। এ বইয়ের সাফল্যই কিংকে ভৌতিক ঘরানার একজন বিখ্যাত লেখকে প্রতিষ্ঠিত করে। কিঙের ব্যক্তিগত অভিজ্ঞতার প্রভাব এ উপন্যাসে রয়েছে, বিশেষত তার দ্য স্টেনলি হোটেল ভ্রমণ ও মাদকাসক্তি থেকে মুক্তির ঘটনা। ২০১৩ সালে প্রকাশিত ডক্টর স্লিপ এ উপন্যাসের কাহিনীরই অনুসরণ। এ উপন্যাসের উপর ভিত্তি করে ১৯৮০ সালে দ্য শাইনিং চলচ্চিত্র নির্মিত হয়।